|  |  |  |
| --- | --- | --- |
| Prvi.jpg | | 22. VI 2017. Број **171/17** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јун 2017.** |

**Просјечна нето плата у мају 837 КМ**

**Највиша просјечна нето плата у подручју *Финансијске дјелатности и дјелатности осигурања* 1 304 КМ, а најнижа у подручју *Грађевинарство* 548 КМ**

Просјечна мјесечна нето платазапослених у Републици Српској,исплаћена у мају 2017. године износила је837 КМ, а просјечна мјесечна бруто плата 1 342 КМ.

У односу на април 2017. године, просјечна нето плата исплаћена у мају 2017. реално је већа за 2,1%, док је у односу на мај 2016. године, реално мања за 1,0%.

Посматрано по подручјима, у мају 2017. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 304 КМ. Са друге стране, најнижа просјечна нето плата у мају 2017. исплаћена је у подручју *Грађевинарство* 548 КМ.

У мају 2017. године, у односу на април 2017, номинални раст нето плате забиљежен је у подручјима *Вађење руда и камена* 11,0%, *Образовање* 7,0% и *Производња и снабдијевање електричном енергијом, гасом, паром и климатизација* 3,7%.

Смањење плате, у номиналном износу, забиљежено је у подручјима *Пословање некретнинама* 10,3%, *Финансијске дјелатности и дјелатности осигурања* 9,4% и *Пољопривреда, шумарство и риболов* 3,3%.

км



Графикон 1. Просјечнe нето платe запослених по мјесецима

**Мјесечна инфлација у мају 2017. године -0,2%**

**Годишња инфлација (V 2017/ V 2016) 0,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у мају 2017. године у односу на претходни мјесец, у просјеку су ниже за 0,2%, док су на годишњем нивоу, у просјеку више за 0,6%.

Од 12 главних одјељака производа и услуга, више цијене забиљежене су у три, ниже цијене у шест, док су цијене у три одјељка, у просјеку остале непромијењене.

Највећи раст цијена у мају забиљежен је у одјељку *Здравство* (0,4%) усљед виших добављачких цијена у групи фармацеутски производи од 0,6%, затим у одјељку *Намјештај и покућство* (0,1%) усљед виших цијена у групи намјештај и опрема за домаћинство од 0,6% и у групи производи за чишћење и одржавање од 0,3%, док су више цијене у одјељку *Рекреација и Култура* (0,1%) забиљежене у групи производи за рекреацију од 2,1%.

У одјељцима *Алкохолна пића и дуван, Комуникације* и *Образовање* цијене су у просјеку остале непромијењене.

Највећи пад цијена у мају забиљежен је у одјељку *Одјећа и обућа* (0,6%) усљед акцијских цијена обуће од 0,8% и одјеће од 0,6%, затим у одјељку *Ресторани и хотели* (0,5%) усљед сезонског попуста смјештаја од 1,7%. Ниже цијене у мају забиљежене су и уодјељку *Храна и безалкохолна пића* (0,3%) усљед нижих сезонских цијена у групи поврће од 9,9%, као и акцијских цијена у групи хљеб и житарице од 0,8%, у групи безалкохолна пића од 0,6%, у групи млијеко и млијечни производи од 0,5% и групи уља и масноће од 0,4%. У одјељку *Превоз* забиљежене су ниже цијенеод 0,3% усљед корекција набавних цијена горива и мазива од 0,7%, а ниже цијене забиљежене су још и у одјељку *Становање* 0,2% и у одјељку *Остала добра и услуге*, такође, 0,2%.

Графикон 2. Мјесечна и годишња инфлација

**Календарски прилагођена индустријска производња (I-V 2017/I-V 2016.) већа 3,2%**

**Број запослених у индустрији (V 2017/V 2016.) већи 4,7%**

**Календарски прилагођена индустријска производња** у периоду јануар-мај 2017. године у поређењу са истим периодом 2016. године већа је за 3,2%. У истом периоду у подручју *Прерађивачка индустрија* остварен је раст од 5,4% и у подручју *Вађења руда и камена* раст од 5,1%, док је у подручју *Производња и снабдијевање електричном енергијом, гасом, паром и климатизацији* забиљежен пад од 0,7%. Посматрано према главним индустријским групама по основу економске намјене производа, производња капиталних производа у периоду јануар-мај 2017. године у поређењу са истим периодом 2016. већа је за 25,6%, интермедијарних производа за 10,0% и нетрајних производа за широку потрошњу за 3,0%, док је производња енергије мања за 2,9% и трајних производа за широку потрошњу за 8,9%.

**Број запослених у индустрији** у мају 2017. године у односу на исти мјесец прошле године већи је за 4,7%, у односу на просјечан мјесечни број запослених у 2016. години за 3,6% и у односу на април 2017. године за 0,5%. Број запослених у индустрији у периоду јануар – мај 2017. године, у односу на исти период прошле године, већи је за 4,0%. У истом периоду у подручју *Прерађивачка индустрија* остварен је раст од 4,1%, у подручју *Вађења руда и камена* растод 3,8% и у подручју *Производња и снабдијевање електричном енергијом, гасом, паром и климатизацији* раст од 3,0%.

Графикон 3. Индекси индустријске производње, мај 2013 – мај 2017. (∅2010=100)

**Покривеност увоза извозом (у периоду I-V 2017.) 72,5%**

У мају 2017. године остварен је извоз у вриједности од 291 милион КМ и увоз у вриједности од 389 милиона КМ.

У оквиру укупно остварене робне размјене Републике Српске са иностранством у мају ове године, проценат покривености увоза извозом износио је 74,7%. Проценат покривености увоза извозом за период јануар - мај 2017. године износио је 72,5%.

У периоду јануар - мај 2017. остварен је извоз у вриједности од милијарду и 338 милиона КМ, што је за 21,9% више у односу на исти период претходне године. Увоз је, у истом периоду, износио милијарду и 845 милиона КМ, што је за 11,9% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - мај 2017. године, највише се извозило у Италију и то у вриједности од 220 милиона КМ, односно 16,4%, те у Хрватску 179 милиона КМ, односно 13,4% од укупно оствареног извоза. У истом периоду, највише се увозило из Србије и то у вриједности од 320 милионa КМ, односно 17,3% и из Италије, у вриједности од 222 милиона КМ, односно 12,0% од укупно оствареног увоза.

Посматрано по групама производа, у периоду јануар - мај 2017. године, највеће учешће у извозу остварује електрична енергија са 99 милиона КМ, што износи 7,4% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 188 милиона КМ, што износи 10,2% од укупног увоза.

хиљ. КМ

2016

2017

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења и главни уредник  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |